Α4-0195/96

Ψήφισμα σχετικά με την ετήσια έκθεση του 1995 για τις δραστηριότητες έρευνας και τεχνολογικής ανάπτυξης της Ευρωπαϊκής Ένωσης (COM(95) 0443 - C4-0437/95)

Το Ευρωπαϊκό Κοινοβούλιο,

- έχοντας υπόψη το άρθρο 130 Ο της Συνθήκης για την ίδρυση της Ευρωπαϊκής Κοινότητας,

- έχοντας υπόψη την ανακοίνωση της Επιτροπής με τίτλο «Δραστηριότητες Έρευνας και Τεχνολογικής Ανάπτυξης της Ευρωπαϊκής Ένωσης - Ετήσια Έκθεση 1995" - (COM(95)0443 - C4-0437/95),

- έχοντας υπόψη την απόφαση αριθ. 1110/94/ΕΚ του Ευρωπαϊκού Κοινοβουλίου και του Συμβουλίου της 26ης Απριλίου 1994 περί του 4ου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας, της τεχνολογικής ανάπτυξης και επίδειξης (1994-1998)

((ΕΕ L 126 της 18.5.194, σελ. 1))- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (Α4-0195/96),

Α. λαμβάνοντας υπόψη ότι οι καινοτομίες και το ανανεωτικό κλίμα έχουν ιδιαίτερη σημασία για το μέλλον της Ευρώπης,

Β. έχοντας υπόψη ότι, δεδομένου ιδιαίτερα του περιορισμένου χαρακτήρα των φυσικών πόρων στην Ευρώπη, είναι απολύτως αναγκαία η καθιέρωση μελλοντοστραφών τεχνολογιών συγκεκριμένου στόχου,

Γ. λαμβάνοντας υπόψη ότι οι προκλήσεις που θέτουν σε κίνδυνο την ίδια την ύπαρξη ζωής όπως οι κλιματικές αλλαγές, μπορούν να αντιμετωπιστούν μόνο με καινοτόμες ανακαλύψεις και στρατηγικές,

Δ. λαμβάνοντας υπόψη ότι για το λόγο αυτό ο συγκεκριμένος τομέας έχει ιδιαίτερη σημασία για την ανάπτυξη κοινωνικώς αποδεκτών αντιλήψεων σχετικά με το μέλλον της Ευρώπης, και πρέπει επομένως να προκαλεί διαρκή κοινωνικό διάλογο σχετικά με τις προτεραιότητες και τις αλλαγές προτεραιοτήτων στην έρευνα και τεχνολογική ανάπτυξη,

Ε. λαμβάνοντας υπόψη ότι η Ευρωπαϊκή Ένωση επιθυμεί να προωθήσει και να υποστηρίξει τη συνεργασία και τον συντονισμό της έρευνας και τεχνολογικής ανάπτυξης στο Τέταρτο ερευνητικό Πρόγραμμα-πλαίσιο,

ΣΤ. λαμβάνοντας υπόψη ότι η τακτική αξιολόγηση των κοινοτικών δραστηριοτήτων στον τομέα της έρευνας και τεχνολογικής ανάπτυξης είναι αναγκαία και σκόπιμη, με σκοπό την κατάρτιση προγραμμάτων-πλαισίων,

Ζ. λαμβάνοντας υπόψη ότι απαιτείται χρηστή διαχείριση των χρηματοοικονομικών πόρων της Κοινότητας, και ότι οι πιστώσεις πρέπει να χρησιμοποιούνται μόνο για την επίτευξη του βέλτιστου αποτελέσματος,

Η. λαμβάνοντας υπόψη την ύπαρξη σοβαρών ανισοτήτων στον τομέα της Ε& ΤΑ μεταξύ των διαφόρων χωρών της ΕΕ καθώς και στην πρόσβαση στις ενισχύσεις για την Ε& ΤΑ,

Θ. λαμβάνοντας υπόψη ότι σημαντικό μέρος των πόρων που διατίθενται για την προώθηση της έρευνας με το Τέταρτο ερευνητικό πρόγραμμα-πλαίσιο δαπανάται για την κάλυψη του κόστους προσωπικού στη διοίκηση,

Ι. λαμβάνοντας υπόψη ότι η Επιτροπή έχει υποβάλει τόσο την «Πράσινη Βίβλο για την Καινοτομία» όσο και την πρόταση αναχρηματοδότησης του Τέταρτου ερευνητικού προγράμματος-πλαισίου, που περιλαμβάνουν αμφότερες μια σειρά νέων προτεραιοτήτων, χωρίς να έχει πραγματοποιηθεί επαρκής αξιολόγηση της έως τώρα προώθησης της έρευνας,

ΙΑ. λαμβάνοντας υπόψη ότι η ετήσια έκθεση του 1995 είναι η πρώτη που υποβάλλεται από την Επιτροπή σύμφωνα με τις διατάξεις του άρθρου 130 Ο της Συνθήκης,

ΙΒ. λαμβάνοντας υπόψη ότι η εν λόγω έκθεση υποβλήθηκε στο Ευρωπαϊκό Κοινοβούλιο κατά τη διάρκεια και όχι στις αρχές του 1995,

ΙΓ. λαμβάνοντας υπόψη ότι η ετήσια έκθεση του 1995 εκθέτει ευρύ φάσμα δραστηριοτήτων,

ΙΔ. λαμβάνοντας υπόψη ότι η έκθεση δεν περιλαμβάνει ανάλυση σε βάθος, στάθμιση των επιτευχθέντων αποτελεσμάτων ή συμπεράσματα, και είναι συνεπώς περιορισμένης χρησιμότητας υπό την παρούσα μορφή της,

ΙΕ. λαμβάνοντας υπόψη ότι η ετήσια έκθεση του 1995 δεν περιλαμβάνει καμία εξωτερική έκθεση παρακολούθησης των ειδικών προγραμάτων,

ΙΣΤ. λαμβάνοντας υπόψη ότι είναι γνωστή η ύπαρξη πλήθους δυσκολιών όσον αφορά την εκτέλεση των ολοκληρωμένων προγραμμάτων του Τέταρτου ερευνητικού Προγράμματος-πλαισίου, όπως π.χ. δυσχερειών πρόσβασης και έλλειψη διαφάνειας, οι οποίες δεν έχει καταστεί ακόμα δυνατό να υπερβληθούν,

1. εκφράζει την ικανοποίησή του για την υποβληθείσα «Ετήσια Έκθεση 1995: Δραστηριότητες Έρευνας και Τεχνολογικής Ανάπτυξης της Ευρωπαϊκής Ένωσης», και λαμβάνει με ενδιαφέρον γνώση της πρώτης έκθεσης του είδους αυτού[semigr ]

2. διαπιστώνει ότι η εν λόγω έκθεση περιλαμβάνει μια καλή παρουσίαση και επισκόπηση των δραστηριοτήτων της Ευρωπαϊκής Ένωσης στον τομέα της προώθησης της έρευνας[semigr ]

3. διαπιστώνει, όμως, επίσης, ότι η έκθεση δεν ανταποκρίνεται επαρκώς στις δικαιολογημένες προσδοκίες που δημιουργήθηκαν με την παγίωση στη Συνθήκη της υποχρέωσης για υποβολή ετήσιας έκθεσης[semigr ]

4. ζητεί από την Επιτροπή να συμπεριλάβει μελλοντικά στην ετήσια έκθεση ένα ένα ειδικό τμήμα σχετικά με τις σχέσεις μεταξύ των δραστηριοτήτων στον τομέα Ε& ΤΑ της ΕΕ και των κρατών μελών (συντονισμένες δράσεις, περιπτώσεις επικάλυψης, συντονισμός, σύγκλιση ή απόκλιση των στρατηγικών κλπ.,)[semigr ]

5. ζητεί να ενσωματωθούν μελλοντικά στην ετήσια έκθεση τα σημαντικότερα στοιχεία και δείκτες από τις εκθέσεις παρακολούθησης των επιμέρους ειδικών προγραμμάτων, καθώς και οι σχετικές γνωμοδοτήσεις της Επιτροπής[semigr ]

6. ζητεί από την Επιτροπή να αναπτύξει ενιαία διαδικασία για την αξιολόγηση των κοινοτικών ερευνητικών προγραμμάτων, των ειδικών προγραμμάτων του Τέταρτου και των επομένων ερευνητικών προγραμμάτων-πλαισίων, και του έργου του Κοινού Κέντρου Ερευνών, την οποία να χρησιμοποιεί ως βάση για την παρουσίαση στις μελλοντικές ετήσιες εκθέσεις, προκειμένου να διασφαλιστεί με τον τρόπο αυτό η συγκρισιμότητα των αποτελεσμάτων[semigr ]

7. ζητεί απο την Επιτροπή να χρησιμοποιήσει ως σημείο αφετηρίας για την ανάπτυξη της διαδικασίας αξιολόγησης τα σημαντικά ερωτήματα, προβλήματα και ιδιαιτερότητες, όπως το βαθμό και την αποδοτικότητα του συντονισμού και της συνεργασίας, ή την κατανομή των ενισχύσεων κατά περιφέρειες και ομάδες ενδιαφερομένων με ιδιαίτερη έμφαση στις ΜΜΕ, και να μελετήσει ενδεχόμενες συμπληρωματικές συνέπειες στο επίπεδο των εθνικών ερευνητικών προγραμμάτων[semigr ]

8. ζητεί από την Επιτροπή, στις μελλοντικές ετήσιες εκθέσεις να αναλύει κατά πόσο και με ποιο τρόπο οι στρατηγικές της χρησιμοποιήθηκαν για την αντιμετώπιση πρακτικών προβλημάτων όπως οι δυσχέρειες πρόσβασης, η έλλειψη διαφάνειας στη λήψη των αποφάσεων, οι καθυστερήσεις στις διαδικασίες λήψης αποφάσεων και η ελλιπής υλοποίηση των αποφάσεων[semigr ]

9. ζητεί, ακόμη από την Επιτροπή, στις μελλοντικές ετήσιες εκθέσεις να αναφέρει το ποσοστό δαπανών προσωπικού και διοίκησης στον προϋπολογισμό του Τέταρτου ερευνητικού Προγράμματος-πλαισίου, την κατανομή των εν λόγω δαπανών στα επιμέρους προγράμματα, και τους σχεδιασμούς της Επιτροπής στο συγκεκριμένο τομέα[semigr ]

10. ζητεί, η ετήσια έκθεση να αναλύει σημαντικά σημεία σχετικά με τη σύνδεση με άλλα προγράμματα της ΕΕ, όπως π.χ. το PHARE, το TACIS και οι κοινοτικές πρωτοβουλίες, καθώς και με τις εργασίες του Κοινού Κέντρου Ερευνών[semigr ]

11. ζητεί από την Επιτροπή, μελλοντικά να διαμορφώνει την ετήσια έκθεση και τις λοιπές αξιολογήσεις κατά τρόπο ώστε να εξυπηρετούν ως βάση για την υποβολή προτάσεων σχετικά με νέες προτεραιότητες, ιδιαίτερα αν αυτές αφορούν οικονομικές υποχρεώσεις[semigr ]

12. ζητεί από την Επιτροπή, να υποβάλλει τις μελλοντικές ετήσιες εκθέσεις σύμφωνα με τις διατάξεις της Συνθήκης, το νωρίτερο δυνατόν μέσα στο επόμενο έτος και έως την 31η Μαρτίου[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.